**Catch Thirtythree** on ruotsalaisen metal -yhtye Meshuggahin albumi. Se on konseptialbumi, joka sisältää periaatteessa yhden kappaleen, joka on kuitenkin jaettu kolmeentoista osaan. Meshuggahin jäsenet itse pitävät albumia kokeellisena, tosin varsinkin yhtyeen toinen kitaristi Mårten Hagström pitää sitä yhtyeen onnistuneimpana tuotoksena. Yhtye on päättänyt soittaa konserteissaan ainoastaan "In Death - Is Life" ja "In Death - Is Death" -osioista tehtyä sovitusta.*lähde?*

Tämä on myös ensimmäinen Meshuggahin albumi, jossa rummut on ohjelmoitu tietokoneella ezDrummerin Drumkit from Hell -ohjelmaa käyttäen. Yhtyeen rumpali Tomas Haake oli Drumkit from Hell -ohjelman rumpujen äänityksessä mukana, joten ohjelmoitujen rumpujen äänimaailma on kuitenkin lähellä Meshuggahin konkreettisesti äänitettyjen rumpujen ääniä. Syynä ohjelmoituihin rumpuraitoihin on yhtyeen mukaan se, että *Catch Thirtythree* muuttui niin paljon sitä äänittäessä, että jos rummut olisi tehty aitona, äänityssessiot olisivat kestäneet ikuisuuden. Täten rumpali Haaken työnä levyllä on vain puhutut äänet kappaleiden joissakin osioissa (esimerkiksi kappaleessa "Mind's Mirrors").

*Catch Thirtythree* on tyyliltään paljon poikkeavampi albumi kuin aikaisemmat. Sen tunnelma on entistä hypnoottisempi ja toistavampi. Tämä johtuu osittain varmasti siitä, että kitararaitoja on päällekkäin välillä kymmenkunta, ja kitaratkin ovat kahdeksankielisiä. Mukana on kuitenkin melkein Meshuggahin tavaramerkiksi noussut tarkka ja yhtäkkisesti vaihtuva rytmittely. Sanoitukset keskittyvät lähinnä erilaisiin paradokseihin.

Nimi Catch Thirtythree tulee mitä luultavimmin arvoituksesta Catch 22, joka perustuu Joseph Hellerin romaaniin. Levyä kutsutaan myös *Catch 33*:ksi ja *Catch Thirty-Three*:ksi, kirjoitusasu vaihtelee usein, mutta levyn kannessa se on Thirtythree.

Kappaleet
---------

1. Autonomy Lost – 01.40
2. Imprint of the Un-Saved – 01.35
3. Disenchantment – 01.43
4. The Paradoxical Spiral – 03.11
5. Re-Inanimate – 01.04
6. Entrapment – 02.28
7. Mind's Mirrors – 04.29
8. In Death - Is Life – 02.01
9. In Death - Is Death – 13.22
10. Shed – 03.34
11. Personae Non Gratae – 01.47
12. Dehumanizatio – 02.55
13. Sum – 07.17

Kokoonpano
----------

* Jens Kidman – laulu, kitara ja basso
* Fredrik Thordendal – kitara ja basso
* Mårten Hagström – kitara ja basso
* Tomas Haake – puhelaulu

Lisäksi yhtye yhdessä ohjelmoi albumin rummut.

Arvostelut
----------

* Allmusic: 2.5/5 tähteä
* Imperiumi.net: 7.5/10 tähteä
* PopMatters: 5/10 tähteä
* Soundi: 4/5 tähteä

Lähteet
-------

1. ↑  Meshuggah Album & Song Chart History *billboard.com*. Viitattu 12. maaliskuuta 2011 (englanniksi)
2. ↑  Allmusic review
3. ↑  Imperiumi.net
4. ↑  PopMatters
5. ↑  Soundi

Aiheesta muualla
----------------

* Catch Thirtythree Discogsissa.  (englanniksi)
* Albumi *Catch Thirtythree* Encyclopaedia Metallum -sivustolla (englanniksi)

Meshuggah

| 
* Tomas Haake
* Mårten Hagström
* Jens Kidman
* Dick Lövgren
* Fredrik Thordendal

 |
| --- |
| 
* Nikals Lundgren
* Peter Nordin
* Gustaf Hielm

 |

|  |  |
| --- | --- |
| Studioalbumit | 
* *Contradictions Collapse*
* *Destroy Erase Improve*
* *Chaosphere*
* *Nothing*
* *Catch Thirtythree*
* *ObZen*
* *Koloss*
* *The Violent Sleep of Reason*
* *Immutable*

 |
| EP:t | 
* *Meshuggah*
* *None*
* *Selfcaged*
* *The True Human Design*
* *I*
* *Pitch Black*

 |
| Kokoelmat | *Rare Trax* |
| Livejulkaisut | *Alive* |
| Katso myös | *Sol Niger Within* |